open-index/open-wikipedia-markdown huggingface dataset:
Amnistia-lege

**Amnistia-lege** batek iraganean egindako delituengatiko erantzukizun penaletik gizabanako hautatu batzuk —gehienetan lider militarrak eta politikoak— atzeraeraginez babesten dituen edozein lege-, konstituzio- edo betearazpen-xedapeni egiten dio erreferentzia. Zehazki, "kontuak emateko aroa" deitu den horretan, amnistia-legeak eztabaidagai eta gatazka izan dira, giza eskubideak urratzen direnean zigorgabetasuna ematen baitute. Lege horiek zenbait neurri instituzional hartzen dituzte, krimen horiengatik pertsonen auzipetzea eragozten dutenak, eta, batzuetan, ekintza horiengatik kondenatuak izan direnak absolbitu ere egin ditzakete, legezko erantzukizun oro saihesteko.

Hala ere, "nazioarteko krimenak" egin dituztenei amnistia ematea gero eta gehiago ikusten da ekintza debekatutzat, besteak beste, gizateriaren aurkako krimenak, gerra-krimenak eta genozidioa izan badira. Interpretazio hori giza eskubideen tratatuetan ezarritako betebeharretatik, nazioarteko eta eskualdeko auzitegien erabakietatik eta Estatuko data luzeko praktikatik (nazioarteko ohiturazko zuzenbidea) eratorritako zuzenbidetik ondorioztatzen da. Nazioarteko, eskualdeko eta estatuko auzitegiek gero eta gehiago ezeztatu dituzte amnistia orokorrak. Eta azken bake-akordioek, neurri handi batean, saihestu egin dute amnistiak ematea delitu larrientzat.

Amnistia-legeak ere arrazoi politikoengatik edo sozialengatik hasitako gatazketan ematen dira. Erresuma Batuan informalki Alan Turing legea deiturikoak homosexual izateagatik zigortutakoak absolbitu zituen 2017an. 2023ko Espainiako Amnistia Legeak Kataluniako prozesu independentistan zigortutakoak edo auzipetuak amnistiatzeko sortu zen.

## Erreferentziak 
## Ikus, gainera 
* Amnesty International
* 1977ko Espainiako Amnistia Legea

## Kanpo estekak
Linda Sobeh Alí

**Linda Sobeh Alí**, arabiarrean: **ليندا صبح علي** (Ramallah, Zisjordania, Palestina, 1968) palestinar politikaria eta diplomazialaria da, eta Venezuelan enbaxadore jardun zuen 2012tik eta 2020ra.

## Biografia 
Jatorrizko arabieraz gain, ingelesez eta gaztelaniaz hitz egiten du. Bizitza pertsonalari dagokionez, alaba bat du.

## Lan ibilbidea 
Ramallahn jaio zen, eta Ameriketako Estatu Batuetan bizi izan zen, Palestinar-amerikar Kongresuko presidente izan zen bertan. Gero, Palestinako Kanpo Arazoetako Ministerioaren egoitzan jardun zuen. 2010-2011 bitartean, Palestinako Agintaritza Nazionalaren negozio-arduraduna izan zen Kanadan. Kanadan zuen karguan, Stephen Harper-en gobernuak ez zuen onartu Palestina Estatu gisa.

### *Twitter* argitalpena eta itzulpen arazoa 
2011ko urrian, *Twitter* sare sozialean egindako argitalpen baten ondorioz, juduentzat iraingarritzat jo zen poema bat errezitatzen ari zen neska palestinar baten bideo bat partekatu zuen Kanadako gobernuak, eta pertsona "ez atsegin" deklaratu zuen, eta herrialdetik erretiratzeko eskatu zuen. Gero, asmo txarreko gertakariari buruz zuen atsekabea adierazi zuen, eta karguari uko egin zion. Poemari dagokionez, Ottawako Unibertsitateko Itzulpen eta Interpretazio Eskolako Salah Basalamahk irakasleak akatsak aipatu zituen arabieratik ingeleserako itzulpenean, eta adierazi zuen poemak sionismoaren aurka borrokatzeaz hitz egiten zuela, ez herri juduaren aurka.

### Venezuelan enbaxadore 
2012ko martxoaren 5ean bere herrialdeko enbaxadore lanetan hasi zen Venezuelan. 2016ko azaroaren 9an bere gutun kredentzialak aurkeztu zituen Guyanako Palestinako enbaxadore ez-egoiliar gisa. Ondoren, goi-mailako politikariekin eta herrialde horretako komunitate musulmanarekin bildu zen. 2017aren hasieran jakinarazi zuen bere gutun kredentzialak Karibe aldeko Haitin eta San Vicenten eta Grenadinetan aurkeztuko zituela. 

Venezuelan izandako karguan, alde biko harremanak indartu egin ziren Hugo Chávez eta Nicolás Maduroren gobernuen laguntzari esker. Palestinako kantzillerrak Venezuelara egindako bisitan hitzarmen ekonomikoen sinadura gauzatu zen. 2016ko maiatzean inauguratu zuen Palestinako enbaxadaren egoitza Caracasen, Delcy Rodríguez Venezuelako kanpo-ministroarekin eta Riyad al-Maliki homologo palestinarrarekin batera.

## Erreferentziak 
## Kanpo estekak 
* Palestinako Enbaxada Venezuelan
Artropatia

"**Artropatia**" termino medikoa da, eta artikulazio bati edo gorputzeko artikulazio batzuei eragiten dien gaixotasun edo nahasmendu orori egiten dio erreferentzia. Giltzadurak hezurrak konektatu eta mugitzeko aukera ematen duten egiturak dira. Artropatiak hainbat baldintzaren ondorioz sor daitezke, hala nola hantura, endekapena, infekzioa edo artikulazioetako beste alterazio batzuk.

Artropatia-mota desberdinak daude, eta ohikoenetako batzuk honako hauek dira:

* **Artropatia inflamatorioa:** Artikulazioen hantura du ezaugarri, eta artritis erreumatoidea bezalako gaixotasun autoimmuneen parte izan daiteke.
* **Artropatia degeneratiboa:** Osteoartritis ere esaten zaio, artikulazioetako kartilagoaren higadura progresiboa da, eta horrek mina eta mugapena eragin ditzake mugimenduan.
* **Artropatia infekziosoa:** Artikulazioak bakterio, birus edo beste mikroorganismo batzuen bidez infektatzen direnean gertatzen da.
* **Artropatia neuropatikoa:** Artikulazioak kontrolatzen dituzten nerbioetako kalteekin lotuta dago, hala nola neuropatia diabetikoarekin.

Artropatien tratamendua aldatu egiten da azpiko kausaren arabera, eta sendagaiak, fisioterapia, bizimoduaren aldaketak eta, kasu batzuetan, prozedura kirurgikoak barne har ditzake. Funtsezkoa da osasun-profesional bati kontsulta egitea diagnostiko zehatz bat eta tratamendu-plan egoki bat egiteko.

## Kanpo estekak
René Leuenberger

**René Leuenberger** (Allschwil, 1951ko otsailaren 7a - 2010eko urriaren 31a) Suitzako txirrindularia izan zen.

## Palmaresa 
**1975**
* Leman Lakuko Tourra 
* Nafarroako Itzuliko etapa bat
**1977**
* 2. Levanteko Itzulian
* 5. Luis Puig Sarian
* 8. Setmana Catalanan
**1978**
* 6. Luis Puig Sarian

## Erreferentziak 
## Kanpo estekak
Pedro Larrinaga

**Pedro Larrinaga Manuga** (Zalla, 1953ko apirilaren 15a-) bizkaitar txirrindulari ohia da. 1978 eta 1979 urteetan Teka taldea profesionalan izan zen.

## Palmaresa 
**1977**
* Lleidako Itzulia
* 6. Nafarroako Itzulian
* 4. Etorkizuneko Tourreko etapa batean
* 9. Laudioko Sari Nagusian
**1978**
* 6. Arrateko Igoeran
* 7. Nafarroako Sari Nagusian
**1979**
* 5. Nafarroako Itzulian

## Erreferentziak 
## Kanpo estekak
Gilbert Bischoff

**Gilbert Bischoff** (Daillens, 1951ko irailaren 29a-) suitzar txirrindulari ohia da.

## Palmaresa 
**1972**
* 2. Gilen Tell Sari Nagusiko etapa batean
**1973**
* 2. Frantziako Sari Nagusian 
**1975**
* Frantziako Sari Nagusia
* 10. Nafarroako Itzulian

## Erreferentziak 
## Kanpo estekak 
*
Urif

**Urif** () Palestinako herri bat da, Nablusko Gobernazioaren parte dena. Ekialdean Einabus du, iparraldean, Asira al-Qibliya eta hegoaldean zein mendebaldean Jamma´in. Palestinako Estatistika Bulego Nagusiaren (PCBS) arabera, hiriak 3.624 biztanle zituen 2017an.

## Historia 
Erromatarren zeramikak aurkitu dira hemen. Dauphin-en arabera, bizantziar aroko zeramika ere aurkitu zen, baina Ellenblum-ek baieztapen hori ezeztatu zuen.

### Jerusalemgo Erresuma Latindarra 
Dayr Urifeko emakume bat, Sa'ida, Ahmad ibn Khalid ibn Qudama-rekin ezkondu zen, Hanbaliko herritarren liderra, zeintzuk Jerusalemgo Erresuma Latindarretik ihesi Damaskora alde egin zuten 1156 eta 1173 artean. Ahmaden bilobak, Diya´ al-Dinen (1173-1245) Urifen bizi ziren musulmanak aipatu zituen.

### Otomandar Aroa 
1517an, Palestinako beste lurraldeak bezala, Urif Otomandar Inperioan sartu zen. 1596ko erregistroan  Jabal Qubal *nahiyan* (azpibarrutia) agertzen zen, Nabluseko liwan (barrutia). *Hali* bezala izendatua, hau da, hutsik, hala ere, nekazal produktuen gaineko %33,3ko zerta-tasa finkoa ordaindu zuen. Guztira, 2.800 akçe.

1838an, Urif herrixka musulmana zela idatzi zuten, Naplusaren hegoaldean dagoen Jurat Merda azpibarrutiaren zati gisa. 1870ean, Victor Guérinek mendi tontorrean 450 biztanle inguru zituen herrixka bezala deskribatu zuen. 1882an,  Palestine Exploration Fund delakoaren Inkestak (SWP) honela deskribatu zuen Urif: "Harrizko herri bat, goikaldean, oliba batzuekin; putzuekin hornitua eta ekialdean iturburu txiki bat duena".

### Mandatu britainiarraren aroa 
Palestinako Britaniar Mandatuko agintariek zuzendutako 1922ko Palestinako erroldan, Urifek 270 musulmaneko populazioa zuen. 1931ko erroldan ordea, 403 biztanle: 402 musulman eta kristau bat 103 etxetan banaturik..

1945eko estatistiketan 520 biztanle zituen, guztiak musulmanak. Lurren azalera osoa, berriz, 3.965 dunam-ekoa. Horietatik, 1.107 dunam landa eremu eta ureztatze-lurretarako erabiltzen ziren, 1.452 zerealetarako, eta 32  eraikitzeko-eremu gisa sailkatu ziren.

### 1967tik aurrera 
Sei Eguneko Gerraz geroztik, Urif Israelen mende egon da. 2014ean, Urifeko 3.115 dunam (% 77) B eremukoak ziren, eta 949 (% 23), berriz, C eremukoak. Urifeko 58 dunam Israelgo Yitzhar kokalekuarentzako konfiskatu ziren.

## Erreferentziak 
## Ikus, gainera 
* Arabiar–israeldar gatazka

##  Kanpo estekak 
* Welcome 'Urif'-ra
* Urif
Gavin Chilcott

**Gavin Chilcott** (1962ko apirilaren 16a-), Estatu Batuetako txirrindulari ohia da.1982. urtean, Selle Italia taldean izan zen.

## Palmaresa 
**1981**
* 6. Nafarroako Itzulian

## Erreferentziak 
## Kanpo estekak 
*
Alberto Clerencia

**Alberto Clerencia De la Fuente** (Barakaldo, 1959ko uztailaren 3a-) txirrindulari bizkaitar ohia da.

## Palmaresa 
**1982**
* 4. Nafarroako Itzulian eta etapa bat
**1984**
* Nafarroako Itzuliko etapa bat
* 2. Altsasuko Sarian
* 3. Santikutz Klasikan
* 8. Bizkaiko Biran
**1985**
* Goierriko Itzulia

## Erreferentziak 
## Kanpo estekak 
*
Jokin Lizeaga

**Jokin Lizeaga Mitxelena** (Gipuzkoa, Euskal Herria, 1979ko abuztuaren 15a). Korrikalari famatu hau hainbat alditan aukeratua izan da Euskal Herriko selekzioan korrika egiteko. Jokin ere Gorputz Hezkuntzan lizentziatua da eta gaur egun Gorputz Hezkuntzako irakaslea da.    

## Lanbidea 
Jokin Lizeaga txirrindularitza egiten hasi zen kirolari moduan, baina urte batzuk geroago bere ikasketetan gehiago zentratu zen. Unibertsitatean IVEF (Jarduera Fisikoaren eta Kirolaren Zientzietako Gradua) ikasi zuen. Ikasten amaitu zuenean lan egiten hasi zen entrenatzaile moduan. Momentu horretan korrika egitea gehiago gustatzen hasi zitzaion, orain arte. Urte batzuk pasata korrikalari nahiko ezaguna bihurtu zen. “Chaberton Marathon” lasterketa irabazteak eragin handia izan zuen bere bizimoduan 2009. urtean. 2010ean bere lehen alaba izan zuen eta horrek asko animatu zuen lasterketak egiten jarraitzeko.

## Istripua 
2018ko apirilaren 7an, erorketa oso larri bat izan zuen. Jokinek “Los pastores de portuderako” lasterketa korrika egiten zuen bitartean, 27. kilometroan, 15  metroko zulo batera jausi zen. Bertan 3 ordu igaro zituen eta lehena zenez ez zen inor konturatu. 10 metro igo zituen baina ez zen nahikoa izan. Momentu horretan bertan hil egingo zela pentsatzen zuen eta azkenean beste korrikalari batek zulo barruan ikusi zuen eta arineketan bertatik atera zuen. Istripu horretan hainbat zauri izan zituen, 3 saihets apurtu zituen, sorbalda frakturatu zuen eta hainbat bihurkada izan zituen.

2021ean, istripua izan eta hiru urte geroago, berriro ere lasterketa batean parte hartu ahal izan zuen.

## Lasterketa Aipagarrienak 
* Chaberton Marathon
* Zegama
* Arratzu Urdaibai
* Mello Saria
* Donostia-Hondarribi
* Urnietako Mendi Lasterketa
* Montan Trail Aspe
* Hellmouth 
*Canfranc-Canfranc

## Erreferentziak 
## Kanpo estekak
Jesús María Martínez Urra

**Jesús María Martínez Urra**, (Agurain, 1962ko maiatzaren 25a - ) txirrindulari arabar ohia da.

## Palmaresa
**1984**
* 10. Nafarroako Itzulian
**1985**
* 8. Nafarroako Itzulian
**1988**
* 7. Luis Puig Sarian

## Erreferentziak 
## Kanpo estekak 
*
Gilles Sanders

**Gilles Sanders** (Narbonne, 1964ko abuztuaren 9a-), Frantziako txirrindulari ohia da. 1987 eta 1988. urtean Kas taldean izan zen.

## Palmaresa 
**1986**
* 20px Ruban Granitier Breton
* 3. Eskalatzaileen garaikurran
* 7. Nafarroako Itzulian
**1987**
* 2. Eskalatzaileen garaikurran
**1988**
* 8. Dauphiné Libérén

## Erreferentziak 
## Kanpo estekak 
*
Gregory Dwiar

**Gregory Dwiar**, Australiako txirrindulari ohia da.

## Palmaresa 
**1987**
* 2. Nafarroako Itzulian 
**1988**
* Nafarroako Itzuliko etapa bat 

## Erreferentziak 
## Kanpo estekak
Joxean Daboz

**José Antonio «Joxean» Daboz Sarasola** (Errenteria, 1965eko uztailaren 10a - ) gipuzkoar txirrindulari ohia da.

Aita Jesús eta semea Ibai ere txirrindulariak izan ziren.

## Palmaresa
**1988**
* Goierriko Itzulia
* 7. Nafarroako Itzulian

## Erreferentziak 
## Kanpo estekak 
* 
* Bizikleta Bizitza denean
Joseba Berrojalbiz

**Joseba Berrojalbiz Zarrabeitia** (Durango, 1966ko maiatzaren 1a-) bizkaitar txirrindulari ohia da. 

1990 eta 1991. urteetan Lotus-Festina talde profesionalan izan zen.

## Palmaresa 
**1988**
* 3. Santikutz Klasikan
**1989**
* 2. Altsasuko Sarian
* 3. Baiona-Iruñean
* 4. Nafarroako Itzulian

## Erreferentziak 
## Kanpo estekak
Michel Lekuona

**Michel Lekuona** (Donibane Lohizune) lapurtar txirrindulari ohia da.

## Palmaresa 
**1979**
* 8. Nafarroako Itzulian 
**1980**
* 10. Nafarroako Itzulian
**1981**
* Tarbes-Sauveterre
* 2. Circuit de la Chalossen

## Erreferentziak 
## Kanpo estekak 
*
Iñaki Arrieta

**Iñaki Arrieta Arraiago** (Zegama, 1961eko otsailaren 2a-) txirrindulari gipuzkoar ohia da, profesionala 1985ean Teka taldean.

## Palmaresa 
**1980**
* Gorlako Igoera
* Santikutz Klasika
* 5. Nafarroako Itzulian
**1984**
* 9. Bizkaiko Biran

## Erreferentziak 
## Kanpo estekak
Mario Gazzola

**Mario Gazzola** (1956ko abenduaren 8a-), Italiako txirrindulari ohia da. 1982. urtean, Selle Italia taldean izan zen.

## Palmaresa 
**1981**
* 10. Nafarroako Itzulian eta etapa bat

## Erreferentziak 
## Kanpo estekak 
*
La Grenouillère

***La Grenouillère*** () Claude Monet margolari inpresionistak 1869an egin zuen margolanaren izenburua da. Gaur egun New Yorkeko Metropolitan Museum of Art erakundean ikus daiteke; H. O. Havemeyer andreak utzi zuen legatua museoan 1929an.

## Izenburua 
La Grenouillère jatetxea zen Sena ibaiaren gainean zegoen modako lekua zen. Parisko burgesia txikiak gustukoa zuen toki hori.

## Deskribapena 
Margolanak «Camembert» irudikatzen du, hau da, Senako uharte txiki bat. Zuhaitz bakarrarekin, irlako pontoiarekin lotuta zegoen ohol estu eta irristakorren bidez... Horrek batzuetan erorikoak eta ustekabeko igeriketa eragiten zitun. Urte berean, Pierre-Auguste Renoirrek *La Grenouillère* izeneko lana margotu zuen.

## Renoirren lana 
Antzeko gaia landu zuen Renoirrek, urte berean, 1869an, eta izenburu berearekin, *La Grenouillère*. 
Pintura inpresionistaren teknika 1869ko udan asmatu zen, Renoirrek eta Monetek La Grenouillèreko ikuspegiak margotu zituztenean.
[thumb|*La Grenouillère*, [Pierre-Auguste Renoir, 1869.]]

## Erreferentziak 
## Bibliografia 
* P. F. R. Carrassat, *Maestros de la pintura*, Spes, 2005. .
* HEINRICH, C. *Monet*, Taschen. 2004 .

## Kanpo estekak
Aria taldea

ARIA 2023an Donostian sortutako musika taldea da. Euskarazko pop kantak egiten ditu giro intimista bati ukitu elektronikoa gehituz. Proiektuaren atzean Marina Landa kantautorea dago. Bere abestiei doinu eta forma berriak eman nahian, teklatuetan Iñaki Ortego Lauroba taldeko pianista ohia, baterian Ion Larrañaga, gitarra elektrikoan Iñaki Olaskoaga (Badmintones, Aphaxia) eta baxuan Maialen Urretabizkaia (Alargun Beltzak) batu zaizkio.
 
Italierazko hitza da ARIA, aire euskaraz. Naturarekin harremana, lasaitasuna eta beste dimentsio batean murgiltzeko aukera aldarrikatzen ditu taldeak pop melodia atseginen bidez. Airean hegan egin eta kezkak alde batera utzita, abestea nolabait badelako barnea askatu eta besterik gabe flotatzea bezalakoa.

Bakarlari nahiz talde gisa, Ormaiztegin, Hondarribian, Ordizian, Donostian, Tolosako Haragi Fest-en eta Errenteriako Atlantikaldian ibiliak dira, besteak beste.

2023ko abenduan kaleratu zuen taldeak bere lehenengo diskoa, *Urdin* izenekoa. Aurrerapen bezala, "Anime perdute" kanta aurkeztu zuten, Mediterraneoko krisiaz mintzo dena.

2024ko azaroan "Uhara" singlea kaleratu zuen boskoteak, Oriol Flores ekoizle lanetan zegoela. Kanta hau 2025ean argitaratuko duten lan berriaren aurrerapena da.

thumb

__FORCETOC__
__INDEX__
Al-Aqsa Unibersitatea

**Al-Aqsa Unibertsitatea** () Gaza hirian sortutako unibertsitate publikoa da. 1991n Gazako zerrendako lehen goi hezkuntzako erakunde gisa ezarria, Al-Aqsa Unibertsitatea goi hezkuntzako erakunde publiko nabarmena da. 26.000 ikasle eta 1400 langile inguru ditu, horietatik 300 irakasle direlarik.

## Fakultatea 
* Zientzia Aplikatuen Fakultatea
* Arte eta Giza Zientzien Fakultatea
* Hezkuntza Fakultatea
* Arte Ederren Fakultatea
* Hedabideen Fakultatea
* Kudeaketa eta Finantzetako Fakultatea
* Kirol Fakultatea
* Informatika Fakultatea

Zortzi fakultateek graduondoko ikasketak eskaintzen dituzte, 1994an Al-Aqsako Unibertsitatearen eta Ain Shamseko Unibertsitatearen (Egipto) artean ezarritako programa bateratuan. Egun programa etenda dago, baina unibertsitateko fakultate batzuetan masterrak daude.

## Erreferentziak 
## Kanpo estekak
Al-Azhar Unibersitatea Gazan

**Al-Azhar Unibertsitatea Gazan** () Gaza hirian sortutako unibertsitate publikoa da.

## Historia 
1991ko irailean, Lehenengo Intifadan, Jassir Arafat buruzagi palestinarrak Palestinako unibertsitate nazional bat sortzeko dekretu bat eman zuen. Urte hartan ireki zituen ateak, bi fakultaterekin: Hezkuntza Fakultatea eta Xaria eta Zuzenbide Fakultatea (egungo Zuzenbide Fakultatea). 1992an, lau fakultate sortu zituzten: Farmazia, Nekazaritza eta Ingurumena, Zientziak eta Arteak eta Giza Zientziak, eta, ondoren, Ekonomia eta Administrazio Zientzien Fakultatea.

Zientzia Mediko Aplikatuen Fakultatea unibertsitatearen garapenaren beste etapa batean sortu zen, 1997an, komunitate palestinarraren osasun-beharrak asetzeko. 1999an Medikuntza Fakultatea inauguratu zen, Al-Quds Unibertsitateko Medikuntza Fakultate palestinarraren filiala, Gazako Zerrendako lehen fakultate mediko izanda.

Informazioaren Ingeniaritza eta Teknologia Fakultatea 2001ean jarri zuten martxan, ezagutza eta teknologia berrien berri izateko. 2007an, Odontologia Fakultatea ireki zen, palestinarren aho-hortzen osasun-arreta hobetzeko. Xaria Fakultatea 2009an ireki zuten berriro, fakultate independente gisa.

2015ean, Ingurumen eta Nekazaritza Zientzien Hassan II.a Erregea eraikina inauguratu zuten Al-Mughraqa herriko campus berrian. Eraikin honen eraikuntza Mohammed VI .a Marokokoa erregeak finantzatu zuen. Bi eraikin, auditorioa eta Arte eta Giza Zientzien Fakultatea, Saudi Arabiako Garapenerako Funtsak finantzatu zituen, eta Al-Mughraqako campus berrian.

2023ko azaroan, Israel eta Hamasen arteko gerran Israelek Gazan egindako bonbardaketek unibertsitatearen instalazioak suntsitu zituzten.

## Fakultateak 
* Nekazaritza eta Ingurumen Fakultatea
* Zientzia Mediko Aplikatuen Fakultatea
* Letren eta Giza Zientzien Fakultatea
* Odontologia Fakultatea
* Ekonomia eta Administrazio Zientzien Fakultatea
* Ingeniaritza eta Informazio Teknologia Fakultatea
* Hezkuntza Fakultatea
* Zuzenbide Fakultatea
* Medikuntza Fakultatea
* Farmazia Fakultatea
* Zientzia Fakultatea
* Xaria Fakultatea

## Erreferentziak 
## Kanpo estekak
Gazako Unibersitate Islamikoa

**Gazako Unibersitate Islamikoa** () Gaza hirian sortutako unibertsitate publikoa da. 1978an Gazako zerrendako lehen goi hezkuntzako erakunde gisa ezarria, Gazako Unibersitate Islamikoa goi hezkuntzako erakunde publikorik zaharrena da. 17.874 ikasle eta 307 irakasle inguru ditu.

Israel eta Hamasen arteko gerran Israelek Gazan egindako bonbardaketek unibertsitatearen instalazioak suntsitu zituzten, aurreko gatazketan gertatu zen bezala.

## Erreferentziak 
## Kanpo estekak
Wimie Wilhelm

**Wimie Wilhelm**, jaiotzez **Wilhelmina Johanna Berndina Wilhelm** (1961eko abuztuaren 21a – Amsterdam, 2023ko irailaren 16a) Herbeheretako emakume aktore eta zinema zuzendaria izan zen. 
Wilhelm kabareteko artista ere izan zen. Minbiziak jota hil zen Amsterdamen, 2023ko irailaren 16an, 62 urte zituela.

## Filmografia 

* *Niemand de deur uit!* [nl] (1992)
* *Madelief* [nl] (1994)
* ''Antonia's Line* (1995)
* *Baantjer* (1998–2006)
* *Missing Link* [nl] (1999)
* *Little Crumb* (1999)
* *Blauw blauw* [nl] (2000)
* *Wildschut & De Vries* [nl] (2000)
* *De vloer op* [nl] (2000)
* *Najib en Julia* (2003)
* *Deuce Bigalow: European Gigolo* (2005)
* *Gooische Vrouwen* (2005)
* *Black Book* (2006)
* *Dennis P.* (2007)
* *De co-assistent* [nl] (2007–2009)
* *Hitte/Harara* [nl] (2008)
* *Kikkerdril* [nl] (2009)
* *S1NGLE* (2009)
* *Nothing Personal* (2009)
* *Toren C* [nl] (2010)
* *Koen Kampioen* [nl] (2012)
* *Dokter Tinus* [nl] (2013)
* *IJspaard* [nl] (2014)
* *Nieuwe buren* [nl] (2014)
* *Flikken Maastricht* (2015)
* *Familieweekend* [nl] (2016)
* *Ferry- Serie'' [nl] (2023)

## Erreferentziak 
## Kanpo estekak 
* :Artistaren fitxa IMDN wengunean.
Itxaso (telesaila)

***Itxaso*** euskal telesaila da, María Cortések Primeran eta Netflixentzat sortua. EiTBk eta K 2000ak ekoiztua, Thrillerra eta drama nahasten ditu telesailak, eta zortzi atal ditu guztira, 50 minutu ingurukoak denak ere.

## Sinopsia 
Itxasok 17 urte ditu, eta Mexikon bizi da, amarekin. Ama hiltzean, ordea, Euskal Herriko kostaldeko herri batera joan beharko du bizitzera. Mikel du izena aitak, eta surf txapeldun izandakoa da; Itxaso berarekin bizitzera joatean, surf eskola baten jabea da, eta hor bertan egiten du lan. Oso desberdinak diren arren, elkar ulertzeko esfortzua egin beharko dute.

## Aktoreak 
### Aktore protagonistak 
* Jon Plazaola: Mikel
* Nerea Mazo: Itxaso
* Itziar Atienza: Elene
* Aritz Kortabarria: Urko
* Gaizka Ugarte: Ibar
* Jon Mendia
* Amancay Gaztañaga
* Sambou Diaby: Abdul
* Itziar Manero
* Nerea Garmendia
* Nerea Paris

### Telesailean agertutako beste aktore batzuk 
* Aitor Beltran
* Aitor Borobia
* Aitor Francesena "Gallo"
* Albar Cirarda
* Ana Garcia
* Ander Jimenez
* Ainhoa Artetxe
* Arnatz Puertas
* Asier Hernandez
* Belen Cruz
* Dorleta Urretabizkaia
* Eneko Fuentes
* Eneritz Artetxe
* Fabrice Morvan
* Francisco Olaya
* Gabriel Ocina
* Gaizka Ugarte
* Garoa Bugallo
* Ibai Ugarte
* Iker Diaz
* Iñigo Larrinaga
* Isidoro Fernandez
* Leire Orbe
* Lolin Goithandia
* Maite Bastos
* Mercedes Salazar
* Mikel Larrañaga
* Nahil Garralda
* Olatz Ganboa
* Rakel Brel
* Sofia Zallio
* Ugaitz Alegria
* Unai Arana
* Unai Izquierdo

## Atalak 
* 1x01: Urteko egunik luzeena
* 1x02: Ez atzera, ez aurrera
* 1x03: Eten-puntua
* 1x04: Burubila
* 1x05: Iluntzea
* 1x06: 24 ordu
* 1x07: Hiru hirurogei
* 1x08: Blessing in disguise

= Erreferentziak =

## Kanpo estekak
Georg Wilhelm Steller

**Georg Wilhelm Steller** (Windsheim, 1709ko martxoaren 10a - Tiumen, 1746ko azaroaren 14a) alemaniar botanikari, zoologo, sendagile eta esploratzailea izan zen.

Wittenbergeko Unibertsitatean ikasi zuen, eta 1754an Errusiara iritsi zen itsasontzi batean. Daniel Gottlieb Messerschmidt naturalista ezagutu zuen San Petersburgon. Messerschmidt hil eta bi urtera, Steller haren alargunarekin ezkondu zen, eta naturalistak Siberiara egindako bidaien ohar argitaratu gabeak eskuratu zituen.

1738an, Kamtxatkara egindako Vitus Bering espedizioarekin bat egin zuen. Penintsula esploratu ondoren, 1741ean iritsi zen Alaskara. Alaskatik bueltan, esploratzaileek Bering uhartean hondoratu ziren. 1742ko eta 1743ko hamarkadetan, Kamtxatka esploratu zuten.

Matxinada sustatu izana leporatu zioten, bertakoek erakutsi zuten sinpatiagatik, eta Irkutskera joan behar izan zuen bere burua defendatzera. Han askatu zuten, baina sukarretan hil zen Tiumen, San Petersburgoko bidean.

Stellerrek hainbat hegazti eta ugaztun espezie aurkitu zituen. Horietako bi desagertu egin dira (Hydrodamalis gigas eta Phalacrocorax perspicillatus).

## Idazlanak 
* Stellers, Georg Wilhelm (1751). "De Bestiis Marinis". Novi Commentarii Academiae Scientiarum Imperialis Petropolitanae (Latinez). 2: 289–398.
* Stellers, Georg Wilhelm (1753). Georg Wilhelm Stellers ausführliche Beschreibung von sonderbaren Meerthieren, mit Erläuterungen und Nöthigen Kupfern versehen (alemanez),  Halle: In Verlag Carl Christian Kümmel.
* Steller, Georg Wilhelm (1988). Journal of a Voyage with Bering, 1741-1742. Stanford University Press

## Iruditegia 

Арка Стеллера.JPG|Stellerren Arkua,  Bering uhartean
Могила Стеллера 01.JPG|2009ko Stellerren memoriala, Tiumen
Haliaeetus pelagicus -San Diego Zoo -aviary-8d.jpg|Stellerren itsas-arranoa
Stellers jay - natures pics.jpg|Stellerren eskinosoa
Stellersdrake2.jpg|Stellerren eiderra
Steller sea lion bull.jpg|Stellerren itsas-lehoia
Extanstellersseacowea.jpg|Stellerren itsas-behia

## Kanpo estekak
N'a veiriña do mar

"'''N'a veiriña do mar'''" (euskaraz "Itsasertzean") Galiziako folklore herrikoiaren abesti bat da, hainbat abeslarik interpretatu dutena. Bereziki ezaguna María Ostiz abeslariarena izan zen. 
Diskoa abeslari nafarraren ibilbideko arrakastarik handiena bihurtu zen, eta Espainiako salmentetako lehena izatera iritsi zen.

Letrarik gabeko konposizioa, bertsio batzuetan ahapaldiak gaztelaniaz abesten dira, galizierazko leloari eutsiz.

## Erreferentziak 
## Kanpo estekak 
* :María Ostizen bertsioa.
* :María Ostizen bertsioaren hitzak.
Aimar González De Heredia

**Aimar González De Heredia Murgialdai** (Agurain, Araba, 2003ko irailaren 4a) futbolari arabarra da.

## Biografia 
Aurrelari moduan aritzen da. Errealeko harrobian hazi zen. 2023ko udan Alavesek fitxatu zuen bere bigarren talderako, Berion ibili eta gero.

## Kirol Ibilbidea 
*2024ko ekainaren 5ean eguneratua. Datu ofizialak.*

## Erreferentziak 
## Kanpo estekak 
* Fitxa
Sur le pont d'Avignon

'''''Sur le pont d'Avignon'''* (frantsesez  ahoskatua) (euskaraz "Avignongo zubiaren gainean") Frantziako haur-kanta herrikoia da. Abestiak XII. mendeko Saint-Bénézet zubian egiten zen dantza bat azaltzen du. Abestia XV. mendekoa da, antza. Dantza, berez, zubiaren azpian egiten zen, ez gainean. Egilea ez da ezagutzen, anonimoa da, beraz. Asko zabaldu zen 1853an zeren eta Adolphe Adam musikagileak *Le Sourd ou l'Auberge pleine* operan sartu baitzuen.

## Hitzak 
Abestiak honela dio:

::*Sur le pont d'Avignon*
::*on y danse, on y danse*
::*Sur le pont d'Avignon*
::*on y danse tous en rond*
::*Les beaux messieurs font comm' ça*
::*Et puis encore comm' ça*
  
::*Sur le pont d'Avignon*
::*L'on y danse, l'on y danse*
::*Sur le pont d'Avignon*
::*L'on y danse tous en rond*
::*Les bell' dames font comm' ça*
::*Et puis encore comm' ça''

## Partitura 
thumb|left|300px|
thumb|Doinua.

## Erreferentziak 
## Kanpo estekak 
* :Abestia eta dantza Youtuben.
Hygrocybe ceracea

***Hygrocybe ceracea*** *Hygrophoraceae* familiako onddo espezie bat da.

## Deskribapena 
**Kapela:** 1 eta 4 cm bitarteko diametrokoa, ganbil samarretik deprimitu samarrera, koipetsutik likatsu samarrera, hori bizitik hori-laranja zurbil kolorerakoa, batzuetan gorrixka *rubella* aldaeran bezala, ertz ildaskatua, askotan zurbilagoa.

**Orriak:** Adnatu samarrak edo okertuetatik, apur bat dekurrenteetara (*vitellinoides* aldaeran bezala), horiak 

**Hanka:** Liraina. 3 cm inguruko garaierakoa eta 0,3 cm inguruko lodierakoa, ez da likatsua, hori-laranja kolorekoa.

**Haragia:** Hori samar kolorekoa.

**Etimologia:** *Hygrocybe* terminoa grekotik dator eta kapela bustiarekin, esan nahi du. *Ceracea* epitetoa berriz latinetik dator, argizarizkoa, esan nahi duen "ceraceus" hitzetik. Kapelaren itxuragatik.

## Jangarritasuna 
Ez da jangarria.

### Nahasketa arriskua 
Kolore horixkako beste *Hygrocybe* batzuekin nahas daiteke. 

## Sasoia eta lekua 
Udazkenean, larreetan. Noizbehinkakoa.

### Banaketa eremua 
Kanada, Ameriketako Estatu Batuak, Brasil, Groenlandia, Europa, Errusia, Kaukasia, Himalaiako eremua, Japonia, Australia, Taiwan.

## Galeria 

Fitxategi:Hygrocybe ceracea 1.jpg
Fitxategi:Hygrocybe ceracea 2.jpg
Fitxategi:Hygrocybe ceracea 3.jpg

## Erreferentziak 
## Kanpo estekak
Mirela Manjani

**Mirela Manjani** edo **Mirela Maniani** (Durrës, Albania,1976ko abenduaren 21a) albaniar-greziar atleta ohia da, 1997an greziar nazionalizatua, eta xabalina-jaurtiketan aditua zen. Zilarrezko domina irabazi zuen Sidneyko 2000ko Udako Olinpiar Jokoetan, 67,51 metroko marka pertsonalik onenarekin eta 2004an brontzezko dominarekin. Gainera, Europako txapelduna da, eta bi aldiz munduko txapelduna diziplina horretan. Antonis Papadimitriourekin entrenatzen zuen Olympiakos Piraeus klubean.

## Biografia 
### Albania 
Maniani Mirela Manjani gisa jaio zen 1976ko abenduaren 21ean Durrës-en, Albanian. 1996an, Alabamako Unibertsitatean, Albaniako errekor nazional berria ezarri zuen 62,46 m-an (2017tik aurrera, oraindik ere badu Albaniako errekor nazionala).  Albania ordezkatu zuen 1996ko Udako Olinpiadetan Atlantan, EE.UU. eta 24. postua bete zuen, oro har. Lehiaketan Albaniako bandera ere eraman zuen.

### Grezia 
Greziako herritar batekin ezkondu ondoren, Georgios Tzelilisek greziar herritartasuna hartu eta Greziaren ordezkari izan zen 1997ko Munduko Atletismo Txapelketan, Atenasen. Lehen arrakasta handia Sevillan izan zuen 1999an, eta Munduko Txapelketetan urrezko domina irabazi zuen 67,09 metroko jaurtiketarekin. Haren emanaldia munduko errekortzat hartu zen, 1999an xabalina-mota berri bat sartu baitzen. 2000ko Udako Joko Olinpikoetan zilarrezko domina irabazi zuen 67,51 m-ko gehieneko pertsonalarekin. 2004an brontzezko domina ere irabazi zuen. Maniani Europako txapelduna ere bada eta munduko txapeldun bikoitza. 67,51 metroko tiro pertsonalik onena egungo erregistro grekoa da.

Maniani Marina Graziarrekin elkartu zen 1999an.

## Palmaresa 
### Marka Pertsonal onena 
* 67,51 metro Sidneyko 2000ko Udaki Olinpiar Jokoetan 

## Sariak eta aintzatespenak 
* 2004an, Greziako Kirol Prentsaren Batasunak emandako urteko atletaren saria

## Erreferentziak 
## Kanpo estekak 
* Biografia eta emaitzak (ingelesez)
Joao Grimaldo

**Joao Alberto Grimaldo Ubidia**, **Joao Grimaldo** moduan ezagunagoa (Lima, Peru, 2003ko otsailaren 20a) Peruko futbol liga Sporting Cristal taldean jokatzen duen eskuin atzelari perutarra da. Peruko selekzio nazionalean ere jokatzen du

Transfermarkt, futboleko merkatuaren analisian espezializatutako orrialdearen arabera, 1.3 milioi euroko balioa du.

## Kanpo estekak
Hygrocybe coccineocrenata

***Hygrocybe coccineocrenata*** *Hygrophoraceae* familiako onddo espezie bat da. Ez du sukaldaritzarako balio.

## Deskribapena 
*Hygrocybe turunda* bezalakoa da, baina ezkata txiki beltzaxkak izaten ditu hondo gorriaren gainean eta kapelaren ertza krenatua.

**Kapela:** 20 mm arteko diametrokoa, hasieran ganbila, gero laua, zabaldua edo, are gehiago, erdialdean deprimitua, gainazala ez du likatsua, erdigunera markatuagoak, ilunagoak eta handiagoak  diren ezkatatxo txikiz zeharkatua; kapela lehor dagoenean eta zahartzaroan nabari dira gehiago. Gorritik laranja-gorrira doan kolorekoa, helduaroan tonu horixkak ere izan ditzake. Ertz irregularra eta oxkarratua.

**Orriak:** Zabal, okertuak, dekurrenteak, tartekatutako lamelulekin, hasieran zuriak, zahartzean zurbil horixkak.

**Hanka:** 10 cm inguruko garaierakoa eta 0,3 cm inguruko lodierakoa, luzanga, zilindrikoa, liraina, leuna, lehorra , nahiz eta batzuetan, hazten den habitat oso hezea dela eta, likatsua iruditu, gorria, oinarrirantz argiagoa. 

**Haragia:** Gutxi eta hauskorra. Hori zurbila oinean eta laranja-gorrixka kolorekoa kapelaren azalaren azpian. Usain eta zapore nabarmenik gabea. Espora-jalkina zuria.

**Etimologia:** *Hygrocybe* terminoa grekotik dator eta kapela bustiarekin esan nahi du.

## Jangarritasuna 
Ez da jangarria. 

### Nahasketa arriskua 
Antzeko habitatetan hazten diren antzeko beste bi espezie daude: *Hygrocybe cantharellus* eta *Hygrocybe turunda*.

## Sasoia eta lekua 
Ekainetik irailera. *Ephagnum* artean, zohikaztegietan.

### Banaketa eremua 
Kanada, Ameriketako Estatu Batuak, Alaska, Islandia, Europa, Errusia, Taiwan, Japonia, Ghana.

## Erreferentziak 
## Kanpo estekak
Maroan Sannadi

**Maroan Sannadi Harrouch** (Gasteiz, Araba, 2001eko otsailaren 1a) futbolari profesionala da. 

## Bizitza 
Sortzez euskal herritarra, gurasoak marokoarrak ditu, Rifekoak. Erdiko aurrelari aritzen da, bere garaieraz eta gorputzaz baliatuz. Alavesera 2022an heldu baino lehen Gasteizko zenbait futbol taldetan hezi zen (Ariznabarra, San Ignacio eta Alaves B). 2024-25 denboraldian Alavesek utzita Barakaldon hasi zen eta ligako 20 partidatan 11 gol egin zituen. 2025eko otsailaren 1ean Athleticek fitxatu zuen, alde batetik Alavesi 3.000.000 € eta beste aldetik Barakaldori (non Alavesek utzita jokatzen zuen) 300.000 € ordainduta. Kontratua 2029ko ekainera arte sinatu zuen.

2025ko otsailaren 8an egin zuen debuta Athleticekin, San Mamesen jokatutako lehen mailako 23. jardunaldian. Partida hartan 3-0 irabazi zion Athleticek Gironari. Hilabete horretan bertan sartu zuen lehen gola Athleticekin.

## Ibilbidea 
*2025ko maiatzaren 30ean eguneratua. Datu ofizialak.*

## Erreferentziak 
## Kanpo estekak 
* Fitxa - www.athletic-club.eus
* Fitxa
Beate Koch

**Beate Koch** (Jena, Turingia, Alemania, 1967ko abuztuaren 18a) alemaniar atleta ohia da, xabalina jaurtitzeko proban espezializatua, eta 1988an Olinpiar Jokoetan brontzezko domina lortu zuen.

## Kirol ibilbidea 
1988ko Seuleko Udako Olinpiar Jokoetako brontzezko domina irabazi zuen xabalina-jaurtiketan, 67,30 metroko markarekin, eta podiuma osatu zuen Petra Felke herrikidearekin (urrea) eta Fatima Whitbread britainiarrarekin (zilarra).

## Palmaresa 
### Udako Joko Olinpikoak 
* 1988ko Udako Olinpiar Jokoak Seulen ()
** Brontzezko domina Brontzezko domina xabalina jaurtiketan link=Archivo:Bronze_medal_with_cup.svg|15x15px

## Erreferentziak 
## Kanpo estekak 
* Beate Koch 64,52 metres
Olga Gavrilova

**Olga Nikolaevna Gavrilova**,  (Svobodni, Amur probintzia, Sobietar Batasuna, 1957ko otsailaren 8a - ibidem, 2022ko urtarrilaren 3a) sobietar atleta izan zen, eta xabalina jaurtitzen lehiatu zen. Ondoren, Svobodnin atletismoko entrenatzailea izan zen.

## Kirol ibilbidea 
1984an xabalinaren munduko hogeita bost onenen artean sailkatu zen, 63,52 metroko marka pertsonalarekin. 1985eko Atletismoko Munduko Kopako 66,80 metroko jaurtiketarekin orduko Ekialdeko Alemaniako txapelduna (eta etorkizuneko txapeldun olinpikoa) Petra Felkeri eta Fatima Whitbread nazioarteko dominadun britainiarrari irabazi zien. Pisu-jaurtiketa proban Natalya Lisovskayak lortutako urrezko dominarekin batera, talde sobietarrak talde nazionalen sailkapenaren bigarren postua lortu zuen. Urte hartan, Sobietar Atletisme Txapelketan, bederatzigarren postua besterik ez zuen lortu.

Sobietar kirolaren goraipamen handienetako bat jaso zuen, "Mestre del Deporte de la URSS, Nazioarteko klasea", .

Gavrilova jaiterrian, Svobodnin,hil zen 2022ko urtarrilaren 3an, 64 urte zituela.

## Sariak eta aintzatespenak 
* Sobietar kirolaren goraipamen handienetako bat jaso zuen, "Mestre del Deporte de la URSS, Nazioarteko klasea"

## Erreferentziak 
## Kanpo estekak
Burin (Nablus)

**Burin** (:) Palestinako herri bat da, Palestinako Nablus probintzian, Zisjordania iparraldean. Hiriak 2.844 biztanle zituen 2017an.

Izena Biblian Epaileen Liburuan () aipatzen den Beer toponimoaren ondorengoa izan daiteke.

## Historia 
Burin Otomandar Inperioan sartu zen 1517an Palestina osoarekin, eta 1596an Nabluseko Sanjakaren parte den Jabal Qubal-en *nahiya* zegoen 120 etxalde eta 5 jabedun ezkongaberekin, denak musulmanak. Damaskoko al-Hasan al-Burini jakintsuaren familiak (17. mendeko) Buringoa zen.

### Okupazio israeldarra 
1967ko Sei Eguneko Gerratik, Israelgo okupazioa jasan izan du Burinek. 1995eko akordioen ondoren, herriko lurren %20 Palestinar enklabe eta B eremu gisa sailkatu zen, gainerako %80 C eremu gisa. Israelek Buringo lurrak konfiskatu ditu bi kokaleku israeldar eraikitzeko: Har Brakha eta Yizhar.

Palestinako Estatistika Bulego Nagusiko 1997ko erroldan, Burinek 1.915 biztanle zituen. Palestinako errefuxiatuak eta haien ondorengoak biztanleen %57,1 izan ziren.  Hiriak 2.800 biztanle inguru zituen 2008an.

Buringo lur eta ur baliabideak gutxituz joan dira Israelgo 1967ko okupaziotik, Israelgo asentamenduek eta base militarrek desjabetu dituztelako. 1982az geroztik, Buringo 2.000 *duna* lur baino gehiago "estatuko lur" izendatu zituzten lehenik, eta gero Har Brakharen kolonoei eman zizkieten.

Israelgo kolonoen hainbat eraso izan dira Burinen. 2019an, kolono juduek eraso egin zieten Israelgo giza eskubideen aktibistei Burinen. Giza eskubideen aldeko ekintzaileak herrira iritsi ziren nekazari palestinarrei beren olibondoak biltzen laguntzeko, eta eraso egin zieten burdina eta harriekin maskaratutako erasotzaileek.

2022an, Israelgo giza eskubideen aldeko aktibistei eraso egin zieten berriro kolono juduek, Burindik hurbil. Israelgo aktibistetako zazpi zauritu zituzten kolonoek erasoan.

2023rako, Buringo palestinarrek "izuaren pean bizi" zirela esan zuten, "segurtasun-kameren begiradapean eta sarbide ate astun kontrolatu baten atzean".

## Erreferentziak 
## Bibliografia 
* Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft. .
* Mullazadih, Muhammad Hani (2013). "Al-Burini, Hasan ibn Muhammad Dimashqi Saffuri". In Adel, G.H.; Elmi, Mohammad Jafar; Taromi-Rad, Hassan (eds.). Historians of the Islamic World: Selected Entries from Encyclopedia of the World of Islam. London: EWI Press. pp. 45–48. .

## Kanpo estekak
Godland (filma)

***Godland*** ( eta , literalki ) 2022ko Hlynur Pálmason islandiarrak idatzi et zuzendutako drama film bat da. Elliott Crosset Hove eta Ingvar Eggert Sigurðsson aktoreek antzeztu zuten. Maria von Hausswolffek filmaren argazkia egin zuen.

2022ko Cannesko Zinemaldian estreinatu zen.

## Argumentua 
XIX. mendearen amaieraldera, Lucas (Elliott Crosset Hove) daniar apaiz luterotarra Islandiara ailegatu berri da, bertan eliza bat eraiki eta hango biztanleen argazkiak ateratzeko asmoz. Baina paisaia gupidagabean barneratuz doan heinean, tentazioak eta bekatua egiteko irrikia agertuko zaizkio.

## Aktoreak 
* Elliott Crosset Hove: Lucas
* Ingvar Eggert Sigurðsson: Ragnar
* Jacob Lohmann: Carl
* Vic Carmen Sonne: Anna
* Ída Mekkín Hlynsdóttir: Ida

## Kanpo estekak 
* IMDBko fitxa irakurgai
Moneten lorategia Vétheuilen

***Moneten lorategia Vétheuilen*** () Claude Monet margolari inpresionistak 1881ean egin zuen margolanaren izenburua da. Gaur egun Washingtongo Arte Galeria Nazionala erakundean ikus daiteke.

## Vétheuile herrian 
Monet Vétheuilgo etxe handi batean bizi izan zen ia hiru urtez, Oise Haranan. Ernest Hoschedé senar-emaztearekin eta bere emazte Camillerekin bizi izan zen han. Handik urtebetera Camille hil egin zen. Alice Hoschedé, bestetik, Moneten maitalea izan zen hainbat urtez. Ernest hil ondoren Alice ezkondu zen Monetekin. Etxean, Monet, Jean eta Michelen seme-alabez gain, bikotearen sei seme-alabak zeuden, Marthe, Blanche, Suzanne, Jacques, Germaine eta Jean-Pierre.

## Deskribapena 
Margolariak bere seme Michel eta, aurrerago, Jean-Pierre eta bere ama Alice irudikatzen ditu. Itxura diskretua du, baita hauskorra ere, eta ez dator bat ekiloreen tamainarekin eta ugaritasunarekin. Lurrean itzala eta argia txandakatzeak perspektiba areagotzen du. 

Monetek beste hiru pintura egin zituen leku berean.

## Historia 
Monetek margolana 30 urte gorde zuen.  1910ean Bernheimen saldu zuen. Gero margolana bilduma pribatuetan jasoa izan zen. Washingtongo Arte Galeria Nazionalari utzi zuten, 1970ean. Lana ia hogei erakusketatan erakutsi da Estatu Batuetan, Europan eta Japonian.

## Erreferentziak 
## Bibliografia 
* P. F. R. Carrassat, *Maestros de la pintura*, Spes, 2005. .
* HEINRICH, C. *Monet*, Taschen. 2004 .

## Kanpo estekak
Tom Kaulitz

**Tom Kaulitz** (Leipzig, Sajonia, Alemania, 1989ko urriaren 1a) Tokio Hotel talde alemaniarraren konpositore, gitarrajolea , pianojolea eta ekoizleada. Reebok markaren modeloa izan zan. Gaur egun Palms Springsen bizi da, Los Angelesen, Bill Kaulitz bere anaia txikiarekin.

## Lehenengo urteak eta bizitza 
Tom urriaren 1ean jaio zen 1989. urtean, 6:20 orduak zirenean. Anai biki bat dauka, Bill Kaulitz. Bere aitak Jörg eta Simone dira, baina 7 urte zituenean dibortziatu egin ziren. Urteak pasa eta gero, Simone Gordon Trümper-ekin eskondu egin zen, eta Gordon Tomgitarra jotzera behartu zuen, eta bere anaia abestera. 12 urte zitueneanMaderbungora joan ziren lehiaketa batean parte hartzeko, eta Gustav Shäfer eta Georg Listing ezagutu zituzten, eta danak batera *Devilish* taldea sortu eben, baina gero 2003an Tokio Hotel izena jarri zioten Sony markak fitxatu zituelako

2005ean “Schrei” lehenengo albuna atera zuten, albumaren barruan “Durch den Monsun”, eta horren ondorioz birabat egin zuten, gero 2007an bigarren albuma atera zuten “Zimmer 483” eta beste birabat egin zuten Europa zeharkatuz, beranduago  “Schrei” grabatu eben eta “Zimmer 483” ingeleses eta “Scream” albuma atera zuten, eta horregaitik “Moonson” abestia oso ospetsua egin zan eta gero 2009. urtean “Humanoid” albuma atera zuteneuren musika estiloa Rock-etik Rock Pop-era aldatzeko, horrez gain 100 zari baino gehiago irabazi zituzten.

## Beste lan batzuk 
Tom gitarrajoleaizan da, baina horretaz gain 2013an *Deutschland sucht den Superstar-eko* epaimaia izan zan, eta animalien tratu txarren aurkako defentzailea da.

## Bizitza pertsonala 
Heidi Klum nazioarteko modeloarekin ezkondu zen 2018. urtean.

## Haurtzaroa 
Liskar giroan hazi zen gurasoen liskarrengatik, dibortzioaren ondoren anaiak eta biek oso gaizki pasatu zuten, baina aurrera jarraitu zuten, handik gutxira bere ama beste gizon batekin ezkondu zen, honek  gitarra jotzera behartzen zueneta bere anaia kantatzera.

## Bitxikeriak 
Baggy estiloa janzten du, izugarri gustatzen zaizkio makarroiak tomastiekin, 16 urterekin sexu-harremanak izatera behartu zuten emakume helduagoekin, fobia die marrazoei, gorroto du teknologia, bere batez bestekoa eskolan 8 ingurukoa da eta gorroto du jarraitzaileek oihu egitea.

## Kanpo estekak 
Web orrialdeak:
*https://es.salvemusic.com.ua/tom-kaulitz-tom-kaulicz-biografiya-artista/
*https://www.musica.com/letras.asp?biografia=23279
Elkarrizketak:
*https://www.youtube.com/watch?v=y5zL1fvUE9s 
*https://www.youtube.com/watch?v=yj2I0-12l-k 
*https://www.youtube.com/watch?v=7b9TeWq1paQ
Al-Bustan resorta

thumb|Gazako hondartza bat.
**Al-Bustan** () hondartzako resort bat da Gazan, jatetxe, kafetegi eta igerilekuekin. Gaza hiriaren iparraldean dagoen hondartzan dago. Al-Bustan, edo Bustan, arabieraz lorategia esanahia duenez, arabiar munduan asko erabiltzen den izana da. Adibidez, herri bat Omango itsasertzean, Omanen ere dagoen luxu handiko Al Bustan Palace A Ritz-Carlton Hotela dago, Beiruten hotel bat, jatetxe bat New Yorken, eta abar. Jerusalem ekialdean dagen eta Israelgo agintariek bota eta berreraiki nahi duten auzo batek ere izen hori du.

Bataz bestea, 800 pertsona inguru joaten dira ohiko egun batean. Oso atmosfera islamikoa da, emakumeak estalita egoten dira eta musika islamikoa baino ez da jotzen.

Resort hauek tasa ordaintzen diote Gazako Udalari.  

Ashάko Abu Al-Houl kazetariko kazetari egiptoarrak Al-Ahram-en idatzi zuen, Al-Bustan Gazako azkar hazten ari diren jolas-parkeetako bat da. Multzo berean sartu zituen  Zahrat Al-Madain eta Crazy Water Park ur-parkea . Kazetari horrek 210ean bisitatu zituen eta bere aburuz, Gaza ia ezezagun bihurtu zuten. "Oparotasun erabatekoaren sentsazioa nagusitzen da, Gazako kostatik hurbil eta kostaldeko resort handi hauetan ...... Salgaiak Egipton baino merkeago saltzen dira, nahiz eta gehienak Egiptoko merkatukoak izan, eta, bidaltze- eta tunelen bidez egiten den kontrabando-kostu handiagoak direla eta, garestiagoa izango delakoan... blokea hautsi egin zen maiatzaren amaieran Israelek Askatasunaren Flotillako itsasontzien aurkako krimena egin baino lehen ere; Gazara iristen zen dena Egiptotik zetorren. Hori horrela ez balitz, enpresaburuek ezin izango zuten hainbeste turismo-zentro eraiki lau hilabete baino gutxiagoan".

## Erreferentziak 
## Kanpo estekak
Jelena Dementieva

**Elena Viacheslavovna Dementieva** teniseko jokalari profesional ohia da. Banakako urrezko domina irabazi zuen 2008ko Olinpiar Jokoetan Pekingen, eta, lehenago, 2000ko Olinpiar Jokoetan zilarrezko domina irabazi zuen Sidneyn. WTAko banakako 16 titulu irabazi zituen, 2004ko Frantziako Irekiaren eta 2004ko US Openaren finalak lortu zituen eta Grand Slameko beste zazpi finalerdietara iritsi zen. 2005eko Fed Kopa irabazi zuen Errusiarekin. Binaka, 2002ko WTA Txapelketa irabazi zuen Janette Husárovárekin, eta bi US Open final lortu zituzten. – 2002an Husárovarekin eta 2005ean Flavia Pennettarekin. Dementievak rankingean lortutako postu gorena 3. potua izan zen, 2009ko apirilaren 6an. 2010eko urriaren 29an jakinarazi zuen erretiroa, 2010eko WTA txapelketetan azken partida jokatu ondoren. 2003tik 2010era, urtebetez baino ez zuen amaitu, 2007an, lehen 10etatik kanpo.
Grand Slam txapelketarik inoiz irabazi ez duen jokalaririk hobenetarikoa da.

## Kirol lorpenak 
## Estatistikak 
### Grand Slam-ak 
## Erreferentziak 
## Kanpo estekak
Erakusketa kolonial

[thumb|250px|[Tuareg kanpamentua Parisko 1907an eginiko erakusketa kolonialaren kartel bat. ]]
thumb|250px|Italian 1914an egin zen erakusketaren kartela.

**Erakusketa kolonialak** XIX. mendean eta XX. mendearen lehen erdian antolatzen ziren Europako herrialdeetan. Metropoliko biztanleei kolonien alderdi ezberdinak erakustea eta, halaber, Europako potentzia kolonialak sustatzea zuten helburu. Erakusketa kolonialak ikusgarriak ziren: ingurune naturaleko berreraikuntzekin batera, Afrika, Asia edo Ozeaniako monumentuen elementuak eta erreplikak erakusten zituzten.

Oso ohikoak ziren kolonietako biztanleen eszenaratzeak. Sarritan, beren jatorrizko lekuetatik indarrez mugituak, haien herrien imitazioak antzezten zituzten. Horregatik, geroago, Giza zoologikoen izena eman zitzaien.

## Erakusketa koloniak ospetsuenak 
Hauek dira ospe handienak izan zituzten erakusketa kolonialak:
thumb|250px|!931ean Parisen egindakoaren kartela.
*Intercolonial Exhibition of Australasia (1866)
*Intercolonial Exhibition (1870)
*Intercolonial Exhibition (1875)
*Intercolonial Exhibition (1876)
*Internationale Koloniale en Uitvoerhandel Tentoonstelling (1883)
*Colonial and Indian Exhibition (1886)
*Exposition internationale et coloniale (1894)
*Exposição Insular e Colonial Portuguesa (1894)
*Indo China Exposition Française et Internationale (1902)
*United States, Colonial and International Exposition (1902)
*Exposition coloniale (1907). 
*Franco-British Exhibition (1908)
*Koloniale Tentoonstelling (1914)
*International Exhibition of Rubber and Other Tropical Products (1921)
*Festival of Empire (1911)
*Exposition nationale coloniale, Marsella, 1922
*British Empire Exhibition (1924)
*Exposition internationale coloniale, maritime et d'art flamand (1930)
*Exposition coloniale internationale, Bois de Vincennes, 1931
*Exposição Colonial Portuguesa (1934)
*Empire Exhibition (1936)
*Empire Exhibition, Scotland (1938)
*Deutsche Kolonial Ausstellung (1939)
*Exposição do Mundo Português (1940)
*Foire coloniale (1948)

## Erreferentziak 
## Ikus, gainera 
* Kolonialismo

## Kanpo estekak 
* :Charles-Robert Ageronen artikulua.
* :*Monde diplomatique*ren artikulua.
* :[*1931n Parisen egindako erakusketaren argazkiak.